Λεύκιος Αίλιος Λάμια (ύπατος το 3)

Ο Λεύκιος Αίλιος Λάμια, λατιν.: Lucius Aelius Lamia (πριν από το 43 π.Χ. – το 33 μ.Χ.) ήταν Ρωμαίος συγκλητικός, που κατείχε διάφορα αξιώματα υπό τον Αύγουστο και τον Τιβέριο. Διετέλεσε ύπατος το έτος 3 μ.Χ. με συνάδελφό του τον Μάρκο Σερουίλιο. 

Ο Λ. Αίλιος Λάμια ήταν γιος του ομώνυμου Λεύκιου Αίλιου Λάμια, ενός πιστού οπαδού του Κικέρωνα, ο οποίος διορίστηκε πραίτωρ το 43 π.Χ., αλλά απεβίωσε πριν ολοκληρώσει τη θητεία του.  Η σύνδεσή του με τους εξέχοντες Αίλιους Τουβέρωνες (συμπεριλαμβανομένης της Αιλίας Παιτίνας, δεύτερης συζύγου του Αυτοκράτορα Κλαύδιου) δεν είναι γνωστή. Είναι απίθανο ο πατέρας του να ήταν ο ίδιος άνθρωπος με τον Λεύκιο Αίλιο Τουβέρωνα, τον πιθανό προπάππου της Αιλίας Παιτίνας.

Σταδιοδορμία

Μόνο ένα από τα αξιώματά του πριν αναλάβει την υπατεία είναι γνωστό: ο Λεύκιος ήταν ένας από τους τρεις άνδρες του νομισματοκοπείου (tresviri monetalis), του πιο έγκριτου από τις τέσσερις συλλόγους που αποτελούσαν τους εικοσιέξι άνδρες (vigintiviri), το 9 π.Χ. μαζί με τον Πόπλιο Σίλιο.Ronald Syme, The Augustan Aristocracy (Oxford: Clarendon Press, (1986), σ. 52  Αφού παραιτήθηκε από την υπατεία, ο Λεύκιος υπηρέτησε ως απεσταλμένος αντιπραίτωρ (legatus propraetor, δηλ. κυβερνήτης) της Γερμανίας, και στη συνέχεια της Παννονίας.  Προς την αρχή της βασιλείας του Τιβέριου, η κλήρωση ανέδειξε τον Λεύκιο ως ανθύπατο της Αφρικής (μεταξύ 14 και 17 μ.Χ.). Μία επιγραφή που ανακαλύφθηκε σε ένα σταυροδρόμι κοντά στη Λέπτις Μάγκνα στην Τυνησία αναφέρει, ότι ο Λεύκιος κατασκεύασε 44 μίλια δρόμου από την πόλη αυτή μέχρι τα όρια της επικράτειάς της «με εντολή του Τιβέριου Καίσαρα Αυγούστου».https://inslib.kcl.ac.uk/irt2009/IRT930.html Το 22 μ.Χ. διορίστηκε αυτοκρατορικός απεσταλμένος στη Συρία από τον Τιβέριο, αλλά κρατήθηκε στη Ρώμη και δεν ταξίδευσε ποτέ αυτοπροσώπως στη Συρία. Τον τελευταίο χρόνο της ζωής του, το 33 μ.Χ., ο Λ. Αίλιος Λάμια υπηρέτησε ως πραίτωρ της πόλης (praefectus urbi).Τάκιτος, Χρονικά, 6.27

 Σημειώσεις 

 Εξωτερικοί σύνδεσμοι 
 Καταχώρηση του Αίλιου Λάμια σε ιστορικό βιβλίο πηγών από τον Mahlon H. Smith

Κατηγορία:Ρωμαίοι ύπατοι του 1ου αιώνα